Choćebuz (SN/BŠe). Na jednej z rekultiwěrowanskich płonin Janšojskeje brunicoweje jamy planuje koncern Łužiska energija a milinarnje (LEAG) swój prěni wětrnikowy park. Cyle w susodstwje je hižo tajki park z mjenom Baršć-Brězynka (Briesnig), kotryž słuša inwestmentowej towaršnosći skupiny LHI. Tuchwilu přihotuje projektny wuwiwar firma EP New Energies předewzaće, kotrež ma potom wětrnikowy park Baršć-Brězynka II rěkać. Předwidźane je 17 hač do 250 metrow wysokich wětrnikow natwarić. Prěnje rozmołwy z Picnjanskimi zarjadami su hižo byli. W přichodnych tydźenjach dale wo projekće informuja. Wotpowědnu přizwolensku próstwu z přepytowanjom wobswětoznjesliwosće chcedźa hišće w prěnim połlěće krajnemu wobswětowemu zarjadej zapodać.
szl_Latn